NOTVM sit omnib. fidelibus, quod ego Willelmus de Warenna  Gōdreda vxor mea, pro redemptione animarum nostrarum, consilio  assensu Domini nostri Regis Anglorum Guillelmi, donauimus Deo  Sanctis Apostolis eius Petro  Paulo, ad locum Cluniacū, vbi præest domnus HVGO Abbas, in eadem Anglorum terra Ecclesiam sancti Pancratij cum his quæ ad eam pertinent,  terram duarum carrucarum in proprio ..... cum villanis ad eam pertinentibus,  unius in terra quæ nuncupatur Falemelā, vbi sunt tres carrucæ propriæ, cum his omnibus quæ ad eam pertinent, sicut tenebat eam supradicta vxor mea. In nomine Domini nostri Iesu Christi. Ego Guillelmus Dei gratia Rex Anglorum. Inspiratione diuina compunctis pro incolumitate regni mei,  salute animæ meæ, rogantibus etiam  obnixe postulantibus Willelmo de Warenna,  vxore eius Gondreda, hanc inscriptam donationem quam faciunt sanctis Apostolis Dei Petro  Paulo, ad locum Cluniacum, sigillo nostro signatam confirmo,  regali auctoritate corroboro, vt in perpetuum firma  inconcussa permaneat. Hanc donationem ita concedo, vt habeam eandem donationem in ea, quam habeo in ceteris eleemosynis, quas mei Proceres faciunt meo nutu:  hoc in ista eleemosyna habeam quod habeo in aliis. Signum Willelmi Regis Anglorum. S. A. Reginæ Anglorum. S. Willelmi filij Regis, Comitis. S. Roberti de Bellomonte. S. Henrici de Bellomonte. S. Roberti Gifradi. S. Rogeri de Mortuo-mari. S. Galfridi de Caluo-monte. S. Radulphi dapiferi. S. Willelmi de Warenna. S. Mauricij, Cancij Cancellarij. S. Gundredæ vxoris Willelmi de Warenna.